hotchpotch/miracl-hf-unified huggingface dataset:
সৈয়দ ফারুক রহমান
লেফট্যানেন্ট কর্ণেল সৈয়দ ফারুক রহমান (ইংরেজী:Syed Faruque Rahman) (মৃত্যুঃ ২৮ জানুয়ারি ২০১০) ছিলেন একজন বাংলাদেশী সামরিক অফিসার যিনি ১৯৭৫ সালের ১৫ই আগস্ট বাংলাদেশের স্থপতি ও প্রথম রাষ্ট্রপতি শেখ মুজিবুর রহমানের হত্যাকাণ্ডের মূলহোতা ছিলেন। ফারুক একদল জুনিয়র সামরিক অফিসারকে নেতৃত্ব দেন যারা শেখ মুজিবের শাসন উৎখাত করে খন্দকার মোশতাক আহমেদকে রাষ্ট্রপতি হিসেবে প্রতিষ্ঠা করে।
মেজরের পদধারণ করে ফারুক একদল জুনিয়র অফিসারদের সংগঠন করেন যারা বাংলাদেশের স্থপতি শেখ মুজিবুর রহমানের শাসনে ক্ষুণ্ন ছিল। চক্রান্তকারীরা শেখ মুজিবকে দুর্নীতি, স্বজনশপ্রীতি, একনায়ক হিসেবে শাসন এবং তাঁর ভারতপন্থী ও সোভিয়েতপন্থী শাসনের অভিযোগে অভিযুক্ত করে সমালোচনা করে। সিনিয়র কেবিনেট মন্ত্রী খন্দকার মোশতাক আহমেদের গোপন সমর্থনে ফারুক একটি সামরিক অভ্যুত্থানের পরিকল্পনা ও অবশেষে পরিচালনা করেন। যার ফলস্বরূপ, মুজিবের দুই কন্যা, শেখ হাসিনা ও শেখ রেহানা ছাড়া মুজিব ও তাঁর পরিবারের সকলে নিহত হন। হত্যাকাণ্ডের পরে তৎক্ষণাৎভাবে অফিসাররা খন্দকার মোশতাক আহমেদ কে বাংলাদেশের নতুন রাষ্ট্রপতি হিসেবে অধিষ্ঠিত করে।
রাষ্ট্রপতি হিসেবে খন্দকার মোশতাক আহমেদ ইনডেমনিটি অধ্যাদেশ জারি করেন যার ফলে শেখ মুজিবের হত্যাকাণ্ডের তদন্ত ও বিচারকার্যকে নিষিদ্ধ হয়। ফারুক লেফটেন্যান্ট কর্নেল পদে উন্নীত হন এবং মেজর জেনারেল খালেদ মোশাররফের নেতৃত্বে পাল্টা অভ্যুথানে নতুন সরকারের পতনের আগ পর্যন্ত ক্ষমতাবান অবস্থানে অধিষ্ঠিত থাকেন। আবার, ১৯৭৫ সালের ৭ নভেম্বর মোশাররফের বিরুদ্ধে লেফটেন্যান্ট কর্নেল আবু তাহেরের নেতৃত্বে অভ্যুত্থান সংঘটিত হলে মেজর জেনারেল জিয়াউর রহমান ক্ষমতায় আসেন। জিয়া সৈয়দ ফারুক রহমান ও মুজিবের অন্যান্য হত্যাকারীদের সশস্ত্র বাহিনী ও কূটনৈতিক প্রতিনিধিদলের নানা পদে অধিষ্ঠিত করেন। ১৯৭৯ সালে জিয়াউর রহমানের বাংলাদেশ জাতীয়তাবাদী দলের অধীনে জাতীয় সংসদ ইনডেমিনিটি অধ্যাদেশকে সংসদের একটি সরকারি আইনে  রূপান্তরিত করে।
১৯৮০ এর দশকে ফারুক সেনাবাহিনী থেকে অপসৃত হন এবং অবসরে যান। ১৯৮১ সালে জিয়াউর রহমানের হত্যাকাণ্ডের পর ফারুক বাংলাদেশ ফ্রিডম পার্টি প্রতিষ্ঠার মাধ্যমে সক্রিয় রাজনীতিতে প্রত্যাবর্তন করেন। তিনি ১৯৮৬ সালে লেফটেন্যান্ট জেনারেল হুসেইন মুহাম্মদ এরশাদের বিরুদ্ধে রাষ্ট্রপতি নির্বাচনে প্রতিদ্বন্দ্বিতা করেন। তিনি ভারতের আসামের ইউনাইটেড লিবারেশন ফ্রন্ট অব আসামের সাথেও জড়িত ছিলেন।
১৯৯৬ সালে মুজিবের কন্যা শেখ হাসিনার নেতৃত্বে আওয়ামী লীগ সাধারণ নির্বাচনে জয়লাভ করলে শেখ হাসিনা বাংলাদেশের প্রধানমন্ত্রী হন। তাঁর দলের সংখ্যাগরিষ্ঠতার অধীনে ইনডেমিনিটি অধ্যাদেশ নাকচ করা হয় এবং মুজিব ও তাঁর পরিবারের হত্যাকাণ্ডের একটি মামলা আরম্ভ হয়।১৯৯৮ সালে ঢাকা হাইকোর্ট সৈয়দ ফারুকরহমানকে মৃত্যুদণ্ডাদেশ প্রদান করে।২০০১ সালের সাধারণ নির্বাচনে আওয়ামী লীগের পরাজয়ের পর বেগম খালেদা জিয়ার বিএনপি সরকার মুজিব হত্যা মামলার কার্যক্রম ধীর করে ফেলে।২০০৯ সালে শেখ হাসিনা আবার ক্ষমতায়গেলে আদালতে মামলা পুনরায় শুরু হয়।২০১০ সালের ২৮শে জানুয়ারী ফারুক
ও মুজিব হত্যার অন্যান্য চক্রান্তকারীদের মৃত্যুদণ্ড কার্যকর করা হয়।
সিরাজুল হক বীর প্রতীক
সিরাজুল হক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
সিরাজুল হকের জন্ম ফেনীর সদর উপজেলার মোটবী ইউনিয়নের শিলুয়া গ্রামে। তাঁর বাবার নাম আফজালুর রহমান এবং মায়ের নাম বদরের নেছা। তাঁর স্ত্রীর নাম জরিনা আক্তার বেগম। তাঁর এক ছেলে ও তিন মেয়ে।
পাকিস্তান সেনাবাহিনীতে চাকরি করতেন সিরাজুল হক। কর্মরত ছিলেন পশ্চিম পাকিস্তানে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধ-যুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টরে। স্বাধীনতার পর তিনি বাংলাদেশ সেনাবাহিনীতেই চাকরি করেন। ১৯৯৩ সালে অনারারি ক্যাপ্টেন হিসেবে অবসর নেন।
১৯৭১ সালের ৮-১১ নভেম্বর ফেনী জেলার
পরশুরামের বিলোনিয়া পকেটের বিভিন্ন স্থানে পাকিস্তান সেনাবাহিনীর শক্ষ প্রতিরক্ষা ছিল। ফেনীর উত্তরে ভারত সীমান্তে বিলোনিয়া। বিলোনিয়া উত্তর-দক্ষিণে প্রায় ১৬ মাইল লম্বা এবং পূর্ব-পশ্চিমে প্রায় ছয় মাইল বিস্তৃত। এর তিন দিকেই ভারত। নভেম্বর মাসের প্রথম সপ্তাহে মুক্তিযোদ্ধারা বিলোনিয়া পকেটে অবস্থানরত পাকিস্তানি সেনাদের অবরোধ করেন। মুক্তিযোদ্ধাদের উপস্থিতি টের পেয়ে ৯ নভেম্বর থেকে পাকিস্তানি সেনারা বোমাবর্ষণ শুরু করে। সারা দিন তাদের বোমাবর্ষণ অব্যাহত থাকে। দুপুরের পর পাকিস্তানি সেনারা সরাসরি আক্রমণ শুরু করে। মুক্তিযোদ্ধারা পাকিস্তানি আক্রমণ সাহসিকতার সঙ্গে প্রতিহত করেন। এ সময় পরশুরামে ভয়াবহ যুদ্ধ হয়। এ যুদ্ধে সিরাজুল হক ও তাঁর সহযোদ্ধারা বীরত্ব প্রদর্শন করেন। তাঁদের বীরত্বে পাকিস্তানি সেনাদের মনোবল ভেঙে পড়ে। এরপর পাকিস্তানি সেনারা পরশুরাম থেকে পালিয়ে যাওয়ার চেষ্টা করে। মুক্তিযোদ্ধারা তাদের সে প্রচেষ্টা ব্যর্থ করে দেন। রাতের অন্ধকারে মুক্তিযোদ্ধাদের কয়েকটি দল অবস্থান নিল পাকিস্তান সেনাবাহিনীর প্রতিরক্ষা অবস্থানের চারদিকে। মুক্তিযোদ্ধাদের একটি দলে আছেন সিরাজুল হক। সকাল থেকেই তাঁদের ওপর শুরু হলো পাকিস্তান সেনাবাহিনীর বোমাবর্ষণ। বিরামহীনভাবে সারা দিন ধরে চলে। সিরাজুল হক ও তাঁর সহযোদ্ধারা দমে গেলেন না। সাহসিকতার সঙ্গে পাকিস্তানি আক্রমণ মোকাবিলা করলেন। একপর্যায়ে পাকিস্তানি সেনারা পালানোর চেষ্টা করতে থাকল। কিন্তু সে পথ রুদ্ধ। তখন ভেঙে পড়ল পাকিস্তানিদের প্রতিরোধ। এ ঘটনা পরশুরামে। 
১০ নভেম্বর যুদ্ধ থেমে থেমে চলতে থাকে। রাতে পাকিস্তান সেনাবাহিনীর পরশুরাম ঘাঁটির ওপর মুক্তিযোদ্ধারা প্রচণ্ড আক্রমণ চালান। এ আক্রমণে পাকিস্তান সেনাবাহিনীর বেশির ভাগ সদস্য নিহত হয়। বাকিরা আত্মসমর্পণ করে। সকাল হওয়ার পর সেখানে দেখা যায়, চারদিকে বিক্ষিপ্ত অবস্থায় পড়ে আছে পাকিস্তানি সেনাদের লাশ। ধানখেত, বাংকার, খাল—কোথাও ফাঁকা নেই।
ডাউয়াবাড়ী ইউনিয়ন
ডাউয়াবাড়ী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৪।
জলঢাকা উপজেলা সদর হতে উত্তর - পূর্ব দিকে অবস্থিত এ ইউনিয়নের মোট আয়তন ২২.২৪ বর্গকিলোমিটার। এর উত্তর দিকে ডিমলা উপজেলার ঝুনাগাছ চাপানী ইউনিয়ন, পূর্বে তিস্তা নদী এবং নদী ওপারে হাতীবান্ধা উপজেলা, দক্ষিণে শৌলমারী ইউনিয়ন এবং পশ্চিমে বালাগ্রাম ইউনিয়ন অবস্থিত।
ডাউয়াবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ডাউয়াবাড়ী ইউনিয়নের মোট জনসংখ্যা ছিল ১২৫১৫ জন, যার মধ্যে পুরুষ হল ৬৩৯০ জন এবং নারী হল ৬১২৫ জন।
ডাউয়াবাড়ী ইউনিয়নের গড় স্বাক্ষরতা হার ৩০.৭%। তার মধ্যে নারী শিক্ষার হার ২৭.৩% এবং পুরুষ শিক্ষার হার ৩৪.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ডাউয়াবাড়ী ইউনিয়নের অর্থনীতি মূলত কৃষি নির্ভর।
দ্য প্রিন্স
দ্য প্রিন্স ( ) হচ্ছে নিক্কোলো মাকিয়াভেল্লি রচিত ১৫৩২ সালে প্রকাশিত একটি গ্রন্থ। গ্রন্থটি তাঁর সবচেয়ে আলোড়ন সৃষ্টিকারী এবং বহুল পঠিত গ্রন্থ। অনেক সমালোচক মনে করেন গ্রন্থখানি স্বৈরশাসক লোরেঞ্জো ডি মেডিসির নামে উৎসর্গ করার মধ্য দিয়ে তিনি মূলত লোরেঞ্জোর কৃপাদৃষ্টি কামনা করেছিলেন। কিন্তু তিনি কৃপাদৃষ্টি পাননি।
"দ্য প্রিন্স" গ্রন্থের মধ্যে এক উগ্র রাজনৈতিকতা বোধসম্পন্ন, প্রতিহিংসাপরায়ণ মেকিয়াভেলিকে আবিষ্কার করা যায়। "দ্য প্রিন্স" এবং "ডিসকোর্সেস অন লিভাই" গ্রন্থদুটির মাধ্যমেই মেকিয়াভেলির রাজনৈতিক ধারণা ও ব্যাখ্যার সঙ্গে আমরা প্রধানত পরিচিত হই। এই গ্রন্থে লেখক তাঁর রাজনৈতিক বাস্তবতাবাদ মতকে রাজনৈতিক তত্ত্বে রূপ দিয়েছেন। এই গ্রন্থটিকে অভিহিত করা হয় বিশ্বসাহিত্যের অন্যতম অর্থপূর্ণ, ভীতিজনক, প্ররোচনামূলক, হিংসাত্মক ও কঠিন আঘাত দিতে সক্ষম রচনা বলে।প্রকাশিত হওয়ার পর থেকেই বইটি বহুল সমালোচিত ও নিন্দিত হওয়ার পাশাপাশি প্রশংসিতও হয়েছে অনেক বিদগ্ধজনের কাছে।
১৫১৩ সালে ম্যাকিয়াভেলি এই বইটি লিখেছিলেন ফ্লোরেন্সের তৎকালিন রাজা পিয়ারো ডি মেডিচির পুত্র প্রিন্স লরেঞ্জোর প্রতি উপদেশমূলক গ্রন্থ হিসেবে। লরেঞ্জো যদিও সেই সময় এই উপদেশ গ্রহন করেন নি; কিন্তু পরবর্তিতে দুনিয়াতে যত স্বৈরশাসক ও ডিকটেটর এসেছেন তারা সকলই "দ্য প্রিন্স"কে মূল উপজীব্য হিসেবে বেছে নিয়েছিলেন। একথা সুবিদিত যে, মুসোলিনি 'দ্য প্রিন্স' এর এক সংস্করণে ভূমিকা পর্যন্ত লিখেছিলেন। হিটলার তাঁর শয্যাপাশে সবসময় এক খণ্ড "দ্য প্রিন্স" রাখতেন বলে শোনা যায়।
দারা সিংহ
দারা সিংহ (১৯ নভেম্বর ১৯২৮ - ১২ জুলাই ২০১২) একজন ভারতীয় পেশাদারি কুস্তিগীর, অভিনেতা এবং রাজনীতিবিদ ছিলেন। উনি ১৯৫২ সাল থেকে অভিনয় শুরু করেন এবং প্রথম ক্রীড়াবিদ যাকে রাজ্যসভায় পাঠানো হয়। হিন্দি ও পাঞ্জাবি সিরিয়াল এবং সিনেমাতে উনি অভিনেতা, প্রযোজক, পরিচালক ও লেখক হিসাবে কাজ করেছেন।
ডিসকোর্সেস অন লিভাই
ডিসকোর্সেস অন লিভাই (, literally "Discourses on the First Decade of Titus Livy") হচ্ছে নিক্কোলো মাকিয়াভেল্লি রচিত ১৫২১ সালে প্রকাশিত একটি গ্রন্থ। এই গ্রন্থে তিনি রোমান প্রজাতন্ত্র সম্পর্কে অনুরাগ দেখিয়েছেন।
"ডিসকোর্সেস অন লিভাই" বইটিতে তিনি উদঘাটিত করেছেন প্রজাতান্ত্রিক শাসনের রূপটিকে। প্রজাতন্ত্রের রূপ, উদ্ভব, প্রজাতন্ত্রের শাসক ও শাসিতের সমস্যা ও সম্পর্ক সবকিছুকেই মেকিয়াভেলি বিচার করেছেন এক বাস্তব দৃষ্টিভঙ্গি দিয়ে। কোনো সামাজিক ও রাজনৈতিক পরিস্থিতিতে প্রজাতান্ত্রিক সরকারের উদ্ভব হয়, কেমনভাবেই বা এই ব্যবস্থা অক্ষুণ্ণ থাকে এবং কোন অবস্থায় এর ধ্বংস হয়Ñ মেকিয়াভেলি একজন প্রাজ্ঞ রাজনীতিবিদের চোখ দিয়ে তা বিচার করেছেন। অবশ্যই এ ব্যাপারে রোমের প্রজাতান্ত্রিক সরকারের অভিজ্ঞতা এবং রোমান নাগরিকদের অধিকার ও সমতাবোধের ধারণার দ্বারা প্রভাবিত হয়েছে তাঁর চিন্তা ভাবনা। তিনি মত প্রকাশ করেছেন যে শাসন ও নিয়ন্ত্রণ প্রতিষ্ঠার, নাগরিক অধিকার ও সমতা প্রতিষ্ঠার পক্ষে প্রজাতান্ত্রিক সরকার আদর্শ।
নানচিল কোরাল
নানচিল কোরাল (বৈজ্ঞানিক নাম: "Megalops cyprinoides") (ইংরেজি "Indo-Pacific tarpon") হচ্ছে Megalopidaeপরিবারের Megalops গণের একটি স্বাদুপানির মাছ।
এদের অংকীয় দেশ পৃষ্ঠীয় দেশ অপেক্ষা অধিকতর উত্তল। চক্ষু বড়, চর্বি গঠিত সরু পাতাযুক্ত। মুখ তির্যক, নিম্ন চোয়াল দীর্ঘ। দেহের উপরিভাগ গাঢ় নীল কিন্তু উদর এবং পার্শ্বভাগ দেখতে রুপালি বর্ণের। পৃষ্ঠীয় এবং পায়ুপাখনার কিনারা কালচে।
নানচিল কোরাল উপহ্রদ, মোহনা এবং স্বাদুপানিতে দেখা যায়। এটি প্রশান্ত ও ভারত মহাসাগরে ব্যাপকভাবে বিস্তৃত। এছাড়াও মোহনা, বঙ্গোপসাগর ও জোয়ার ভাটার নদীতে দেখা যায়।
এরা উপকূল অঞ্চলের উন্মুক্ত সমুদ্রের মাছ এবং পানির উপরিভাগে দিয়ে চলাচল করে।এদের মোহনা, স্বাদুপানিতে দেখা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির ক্ষেত্রে তথ্যের অভাবের কথা উল্লেখ করা হয়ে থাকে।
মোহাম্মদ ইব্রাহিম (বীর প্রতীক, ২০০৭-এ মৃত্যু)
মোহাম্মদ ইব্রাহিম (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মোহাম্মদ ইব্রাহিমের জন্ম নোয়াখালী জেলার সোনাইমুড়ি উপজেলার সোনাইমুড়ী পৌরসভার অন্তর্গত পাপুয়া মিজিবাড়িতে। তাঁর বাবার নাম হায়দার আলী মিজি এবং মায়ের নাম ছামারফ বানু। তাঁর স্ত্রীর নাম ছলেমা বেগম।
ইপিআরে চাকরি করতেন মোহাম্মদ ইব্রাহিম। ১৯৭১ সালে কর্মরত ছিলেন চট্টগ্রাম ইপিআর সেক্টরের অধীনে। হালিশহরে ছিল সেক্টর হেডকোয়ার্টার। এর অধীনে ছিল তিনটি উইং—১১ ও ১৪ উইং হালিশহরে, ১৭ উইং কাপ্তাইয়ে। ১১ উইংয়ের ইপিআর সদস্যরা কক্সবাজার, টেকনাফ, বরকল ও মাসলংয়ে এবং ১৪ উইংয়ের সদস্যরা সাজেক, ট্যানডং ও রামগড়ে ছিলেন।
১৯৭১ সালের মার্চ মাসের শুরুতে চট্টগ্রাম ইপিআর সেক্টরের অধীন ইপিআর সদস্যদের চট্টগ্রাম শহরের বিভিন্ন স্থানে অভ্যন্তরীণ নিরাপত্তার জন্য মোতায়েন করা হয়। অল্পসংখ্যক সদস্য থেকে যান সীমান্ত এলাকায়। মুক্তিযুদ্ধ শুরু হলে তাঁরা যুদ্ধে দেন। ২৬ মার্চ থেকে ২৫ এপ্রিল পর্যন্ত ইপিআর বাহিনীর সদস্যরা সংঘবদ্ধ ও বিচ্ছিন্নভাবে চট্টগ্রামের বিভিন্ন স্থানে পাকিস্তান সেনাবাহিনীর বিরুদ্ধে যুদ্ধ করেন। এসব যুদ্ধে ইপিআর বাহিনীর মুক্তিযোদ্ধারা যথেষ্ট সাহস ও বীরত্ব প্রদর্শন করেন। মোহাম্মদ ইব্রাহিম পরে যুদ্ধ করেন ২ নম্বর সেক্টরের রাজনগর সাব-সেক্টরে। এই সাব-সেক্টরের অধীন এলাকা ছিল বিলোনিয়ার পশ্চিমাঞ্চল, লাকসামের দক্ষিণাঞ্চল, কুমিল্লার চৌদ্দগ্রাম-লাঙ্গলকোট, ফেনী জেলার অংশবিশেষ এবং নোয়াখালী জেলার কিছু অংশ। রাজনগর সাব-সেক্টর এলাকায় অসংখ্য যুদ্ধ সংঘটিত হয়। মোহাম্মদ ইব্রাহিম বেশ কয়েকটি যুদ্ধে অংশ নিয়ে সাহসিকতার পরিচয় দেন।
পুরুলিয়া পাম্প স্টোরেজ জলবিদ্যুৎ কেন্দ্র
পুরুলিয়া পাম্প স্টোরেজ জলবিদ্যুৎ কেন্দ্র হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্য পাহাড়-এ গড়ে উঠেছে।এটি দেশের প্রথম পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটি পশ্চিমবঙ্গ তথা পূর্ব ভারত -এর মধ্যে বৃহত্তম জলবিদ্যুৎ কেন্দ্র।এর উৎপাদন ক্ষমতা ৯০০ মেগাওয়াট।বিদ্যুৎ কেন্দ্রটি চালু হয় ২০০৮ সালে।
জাপানী প্রযুক্তির সাহায্যে অযোধ্যা পাহাড়ের ভেতর সুড়ঙ্গ কেটে প্রায় ৭ কিলোমিটার জায়গা জুড়ে এই জলবিদ্যুত কেন্দ্রটি নির্মাণ করা হয়েছে। আপার ড্যাম ও লোয়ার ড্যাম কে কাজে লাগিয়ে কৃত্তিম ভাবে খরস্রোত তৈরী করে টারবাইন ঘুড়িয়ে প্রায় ৯০০ মেগাওয়াট বিদ্যুত উৎপাদন করা হয় এখানে।
এই বিদ্যুৎ কেন্দ্র চারটি ইউনিট রয়েছে।
ইসরায়েলে সমকামীদের অধিকার
সমকামিনী, সমকামী, উভকামী, এবং হিজড়া (এলজিবিটি) অধিকারের ক্ষেত্রে ইসরায়েল পৃথিবীর মধ্যে অন্যতম সেরা। ১৯৮৮ সালে দেশটিতে সমকামিতা আইনগতভাবে বৈধতা পায় তবে ১৯৬৩ সালে উচ্চবিচারালয় সিদ্ধান্ত নেয় যে সডোমী আইন আর কার্যকরী থাকবেনা। ১৯৯৪ সালে সমকামী যুগলদের বিয়ে ছাড়াই একত্রবাসের অনুমতি দেয় ইসরায়েল এবং এশিয়ার মধ্যে এ ধরণের পদক্ষেপের ক্ষেত্রে ইসরায়েলই প্রথম। যদিও সম-লিঙ্গের মানুষের মধ্যে বিয়ের অনুমতি আসে ১২ বছর পর অর্থাৎ ২০০৬ সালে কিন্তু তারপরেও ঐ বিয়ের কার্যক্রম ইসরায়েলের মাটিতে করা যাবেনা বলে হুঁশিয়ারি দেয় ধর্মবাদীরা, এশিয়াতে ইসরায়েল প্রথম দেশ হিসেবে আত্মপ্রকাশ করে সমকামী বিবাহের বৈধতা দেওয়ার ক্ষেত্রে। ১৯৯২ সালে সমকামী ব্যক্তিবর্গদেরকে সামাজিক নিরাপত্তা দিয়ে আইন পাশ করা হয়। ২০০৮ সালে সম-লিঙ্গের যুগলদের সন্তান দত্তক নেওয়ার অনুমতি দেয় উচ্চবিচারালয়, এর আগেও সমকামীযুগলরা সন্তান দত্তক নিতে পারত যদিও কোনো আইনগত বৈধতা ছিলোনা আবার কোনো বাঁধাও ছিলোনা। ইসরায়েলী সামরিক বাহিনীতে সমকামীদের যোগদানের অনুমতি আছে (১৯৯৩ সাল থেকে)।
ইসরায়েলের সমাজের অধিকাংশ মানুষ যৌনতার ব্যাপারে খুবই উদার এবং তারা সম-লিঙ্গের মানুষের মধ্যে বিয়ে সমর্থন করে, যদিও সমাজে অনেক উগ্রধর্মবাদী লোকও আছে। তেল আবিব শহরকে বিশ্বের অধিকাংশ গণমাধ্যম পৃথিবীর অন্যতম সমকামীবান্ধব শহর হিসেবে আখ্যা দেয়, শহরটি সমকামীদের জন্যে সমুদ্র-সৈকত, নৈশক্লাব এবং প্রকাশ্য নগ্নতার জন্যে বিখ্যাত, যুক্ত্ররাষ্ট্রের 'আউট' ম্যাগাজিন তেল আবিবকে এশিয়ার সমকামী-রাজধানী সবসময়ই বলে থাকে। ২০১১ সালে বিভিন্ন দেশের সমকামী পর্যটকরা ইসরায়েল ভ্রমণ করে ইসরায়েলকে সর্বোৎকৃষ্ট সমকামীবান্ধব রাষ্ট্র বলেন, ২০০৯ সালে ফিলিস্তিনি মুসলিম জঙ্গীরা তেল আবিবের সমকামী নৈশক্লাবে হামলা চালায়, ঘটনাটির সমালোচনা করেছিলেন প্রধানমন্ত্রী বেঞ্জামিন নেতানিয়াহু এবং রাষ্ট্রপতি শিমন পেরেজ। ২০১৪ সালে তেল আবিব শহরে দ্বিতীয় বিশ্বযুদ্ধের সময় জার্মানীতে নাৎসী বাহিনীর হাতে নিহত সমকামীদের স্মরণে একটি স্মৃতিস্তম্ভ বানানো হয়।
তহুরা আলী
তহুরা আলী বাংলাদেশের একজন রাজনৈতিক ব্যক্তিত্ব হিসেবে পরিচিত। তিনি বাংলাদেশ আওয়ামীলীগের হয়ে একজন সংসদ সদস্য হিসেবে দায়িত্ব পালন করেছেন।
তহুরা আলী ১৯৮৭ সালে চট্টগ্রাম বিশ্ববিদ্যালয় হতে ওনার স্নাতক এবং মাস্টার্স সম্পন্ন করেন। তিনি সিটিজেন কেবলস লিমিটেড-এর অর্থ ব্যবস্থাপনা পরিচালক হিসেবে কর্মরত ছিলেন। এছারাও তিনি হাবিবুল্লাহ বাশার বিশ্ববিদ্যালয় কলেজ-এর অধ্যাপিকা হিসেবেও দায়িত্ব পালন করেছেন।
তহুরা আলী নবম জাতীয় সংসদে বাণিজ্য মন্ত্রণালয়ের উপস্থিত কমিটির একজন সদস্য ছিলেন। তিনি ১৯৯৬ হতে ২০০১ পর্যন্ত সংসদ সদস্য হিসেবে দায়িত্ব পালন করেন। এরপর দ্বিতীয় দফা জামালপুর হতে নির্বাচিত হন। ২০০৯ সালে সংরক্ষিত মহিলা আসনের সংসদ সদস্য নির্বাচিত হন।
তহুরা আলীর জীবন সঙ্গী মোহাম্মদ আলী। সন্তান মেহের আফরোজ শাওন একজন অভিনেত্রী এবং গায়িকা। এছাড়াও বাংলাদেশের কিংবদন্তী লেখক হুমায়ুন আহমেদ-এর দ্বিতীয় স্ত্রী।
তুর্গা পাম্প স্টোরেজ জলবিদ্যুৎ কেন্দ্র
তুর্গা পাম্প স্টোরেজ জলবিদ্যুৎ কেন্দ্র হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্যা পাহাড়-এ গড়ে উঠেছে।এটি দেশের একটি নির্নিওমান পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটির নির্মাণ শেষ হলে এটি পরিনত হবে পশ্চিমবঙ্গ তথা পূর্ব ভারত -এর মধ্যে বৃহত্তম পাম্প স্টোরেজ জলবিদ্যুৎ কেন্দ্র।এর উৎপাদন ক্ষমতা ১০০০ মেগাওয়াট।বিদ্যুৎ কেন্দ্রটি চালু হবে ২০২১ সাল।
অযোধ্যার গায়ে তুর্গা নালায় এই প্রকল্প গড়া সম্ভব বলে বছর ৩৬ আগেই (১৯৭৯-১৯৮০) রাজ্যকে জানায় সেন্ট্রাল ইলেকট্রিসিটি অথরিটি। কিন্তু তুর্গাকে পাশে সরিয়ে তখন ৯০০ মেগাওয়াটের পুরুলিয়া পাম্প স্টোরেজ প্রকল্প তৈরি করে পূর্বতন বাম সরকার। তুর্গা প্রকল্পে হাত পড়ে মমতা বন্দ্যোপাধ্যায়ের জমানায়। ২৫০ মেগাওয়াটের ৪টি ইউনিট গড়তে শীঘ্রই কাজ শুরুর কথা। সব কিছু ঠিকঠাক চললে, ২০২১ সালের মধ্যে তৈরি হয়ে যাবে প্রথম ইউনিটও।
সাধারণ জলবিদ্যুৎ প্রকল্পে নদীতে বাঁধ দিয়ে জল ধরে রাখা হয়। তারপরে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু পাম্প স্টোরেজে পাহাড়ের গায়ে দু’টি জলাধার তৈরি করা হয়। একটি উপরে ও অন্যটি নীচে। উপরের জলাধার থেকে জল ছেড়ে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু সেই জল আবার জমা হয় নীচের জলাধারে। যাতে নীচের থেকে পাম্প করে প্রয়োজনে তা ফের উপরে তোলা যায়। সাধারণত রাতে বিদ্যুতের চাহিদা যখন কম থাকে, তখন নীচের জলাধার থেকে জল উপরে নেওয়া হয়। যাতে পরে দিনের বেলা চাহিদা বাড়লে, বিদ্যুৎ তৈরি করা যায় উপরে জমা জলে।
এই বিদ্যুৎ কেন্দ্র চারটি ইউনিট রয়েছে।
ধর্মপাল ইউনিয়ন
ধর্মপাল ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২১। এ ইউনিয়নে প্রাচীন ধর্মপাল রাজ্যের রাজধানী ছিল যা এখন ধর্মপালের গড় নামে পরিচিতি।
জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ২৫.৯ বর্গকিলোমিটার। ধর্মপাল ইউনিয়নের উত্তরে ডিমলা উপজেলার বালাপাড়া ও ডিমলা সদর ইউনিয়ন ও ডোমার উপজেলার বোড়াগাড়ী ইউনিয়ন, পূর্বে গোলনা ইউনিয়ন, দক্ষিণে মীরগঞ্জ ও শিমুলবাড়ী ইউনিয়ন এবং পশ্চিমে ডোমার উপজেলার হরিণচড়া ইউনিয়ন অবস্থিত। যমুনেশ্বরী নদী প্রথমে ইউনিয়নের পশ্চিম সীমানা এব পরে মাঝ বরাবর প্রবাহিত হয়েছে।
ধর্মপাল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ধর্মপাল ইউনিয়নের মোট জনসংখ্যা ছিল ২৪২৩৯ জন, যার মধ্যে পুরুষ হল ১২৩৪৭ জন এবং নারী হল ১১৯০২ জন।
ধর্মপাল ইউনিয়নের গড় স্বাক্ষরতা হার ৩৮.৬%। তার মধ্যে নারী শিক্ষার হার ৩৫.৬% এবং পুরুষ শিক্ষার হার ৪১.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ধর্মপাল ইউনিয়নের অর্থনীতি মূলত কৃষি নির্ভর।
গোলমুন্ডা ইউনিয়ন
গোলমুন্ডা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২৯।
জলঢাকা উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ১৫.৭ বর্গকিলোমিটার। ইউনিয়নের উত্তর সীমানা ডাউয়াবাড়া ইউনিয়নের সাথে, পূর্ব সীমানায় তিস্তা নদী ও হাতীবান্ধা উপজেলা, দক্ষিণে শৌলমারী ইউনিয়ন, পশ্চিমে বালাগ্রাম ও জলঢাকা পৌরসভার সীমানা রয়েছে।
গোলমুন্ডা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী গোলমুন্ডা ইউনিয়নের মোট জনসংখ্যা ছিল ২৬৯০১ জন, যার মধ্যে পুরুষ হল ১৩৭১৮ জন এবং নারী হল ১৩১৮৩ জন।
গোলমুন্ডা ইউনিয়নের গড় স্বাক্ষরতা হার ৩২.৮%। তার মধ্যে নারী শিক্ষার হার ২৯.৮% এবং পুরুষ শিক্ষার হার ৩৫.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
গোলমুন্ডা ইউনিয়নের অর্থনীতি মূলত কৃষি নির্ভর।
গাছবাড়িয়া সরকারি কলেজ
গাছবাড়িয়া সরকারি কলেজ
চট্টগ্রামের চন্দনাইশ উপজেলার গাছবাড়িয়াতে চট্টগ্রাম-কক্সবাজার মহাসড়কের পাশেই এ কলেজের অবস্থান।
আবুল আহসান চৌধুরী
আবুল আহসান চৌধুরী (জন্ম: ১৩ জানুয়ারি, ১৯৫৩) হলেন একজন বাংলাদেশী শিক্ষাবিদ, লেখক, গবেষক ও লোকসাহিত্য বিশারদ। তাঁর লেখার বিষয়বস্তু লোকসাহিত্য, উনিশ শতকের কবি-সাহিত্যিক, আধুনিক সাহিত্য এবং ইতিহাস। লালন, কাঙাল হরিনাথ, মীর মশাররফ হোসেন ও রবীন্দ্রনাথ ঠাকুরকে নিয়ে তিনি বিশদ গবেষণা করেছেন। গবেষণায় অবদানের জন্য তিনি ২০১০ সালে বাংলা একাডেমি পুরস্কার লাভ করেন।
আবুল আহসান চৌধুরী ১৯৫৩ সালের ১৩ জানুয়ারি তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলার মজমপুরে জন্মগ্রহণ করেন। তার পিতা ফজলুল বারি চৌধুরী (১৯০৪-১৯৭৪) ছিলেন একজন সাহিত্যিক, সমাজসেবী ও সাবেক অনানারি ম্যাজিস্ট্রেট। তার মাতা সালেহা খাতুন (১৯১৪-১৯৮৯)। আবুল আহসান ঢাকা বিশ্ববিদ্যালয় থেকে বাংলা সাহিত্যে ১৯৭৫ সালে স্নাতক, ১৯৭৬ সালে স্নাতকোত্তর ও ১৯৯৫ সালে পিএইচডি ডিগ্রি লাভ করেন।
শিক্ষকতা দিয়ে তিনি কর্মজীবন শুরু করেন। তিনি কুষ্টিয়ার ইসলামী বিশ্ববিদ্যালয়ের কলা ও সমাজবিজ্ঞান অনুষদের ডিন ও বাংলা বিভাগের চেয়ারম্যানের দায়িত্ব পালন করেছেন। বর্তমানে তিনি এই বিশ্ববিদ্যালয়ের সিনিয়র অধ্যাপক হিসেবে কর্মরত রয়েছেন। এছাড়া তিনি ১৯৭৫ থেকে ১৯৮৪ সাল পর্যন্ত লোকসাহিত্য গবেষণা বিষয়ক সাহিত্য পত্রিকা "লোকসাহিত্য পত্রিকা"র সম্পাদক ছিলেন।
গবেষণা গ্রন্থ
সম্পাদিত গ্রন্থ
পৌরপুঞ্জ
পৌরপুঞ্জ বা শহরপুঞ্জ ( "আর্বান অ্যাগ্লোমারেশন") বলতে একাধিক শহর নিয়ে গড়ে ওঠা একটি বৃহৎ পৌর এলাকাকে বোঝায়। সাধারণত এই বৃহত্তর পৌর এলাকায় একটিমাত্র কেন্দ্রীয় বা প্রধান শহর থাকে। এই প্রধান শহরটি অবশ্যই হবে পৌরসভা বা পৌরসংস্থা পরিচালিত। বাকি শহরগুলি প্রধান শহরের উপকন্ঠে গড়ে ওঠে।
আবার অনেক সময় দুটি বৃহৎ শহর ও তার পাশের পৌর এলাকা (এই পার্শ্ববর্তী পৌর এলাকাগুলি পৌরসভা না হলেও হবে) নিয়ে একটি বৃহৎ পৌরপুঞ্জ গড়ে ওঠে।
সুরেন্দ্রনাথ আইন কলেজ
সুরেন্দ্রনাথ আইন কলেজ (অতীতের রিপন কলেজ) বাংলার প্রাচীনতম ও ভারতবর্ষের অন্যতম প্রাচীন আইন মহাবিদ্যালয়। কলকাতায় এই কলেজটির প্রতিষ্ঠা করেন জাতীয় নেতা, শিক্ষাবিদ রাষ্ট্রগুরু সুরেন্দ্রনাথ বন্দ্যোপাধ্যায়।
কলেজটি প্রথমে প্রেসিডেন্সি স্কুল (১৮৮২) হিসেবে পরিচিত ছিল। ১৮৮৪ সাল থেকে এখানে আইন পড়ানো শুরু হয় এবং সুরেন্দ্রনাথ বন্দ্যোপাধ্যায়ের প্রচেষ্টায় কলকাতা বিশ্ববিদ্যালয়ের অনুমোদনক্রমে আইনে স্নাতক শিক্ষার ডিগ্রী প্রদান করা হতে থাকে। স্যার সুরেন্দ্রনাথ এর কিছু পরে তদানীন্তন ভাইসরয় লর্ড রিপনের নামে কলেজটির নামকরণ করেন। পাশাপাশি একটি সাধারণ ডিগ্রী কলেজ হিসেবে রিপন কলেজ চালু হয় হয় যার বর্তমান পোষাকি নাম সুরেন্দ্রনাথ কলেজ। এই কলেজের মহিলা শাখা 'সুরেন্দ্রনাথ কলেজ ফর উইমেন' প্রতিষ্টা হয়েছিল ১৯৩১ সাল নাগাদ। ১৯৪৯ সালের পর রিপন কলেজে আইন সহ সবকটি শাখার নতুন নামকরণ হয় প্রতিষ্ঠাতা সুরেন্দ্রনাথের নামে।
সুরেন্দ্রনাথ আইন কলেজ বাংলার রাজনীতিতে ও ভারতের স্বাধীনতা সংগ্রামে গুরুত্বপূর্ণ স্থান অধিকার করে আছে। ব্রিটিশ বিরোধী স্বাধীনতা আন্দোলনে এই প্রতিষ্ঠানের বহু ছাত্র ছাত্রী এবং শিক্ষকেরা অংশগ্রহণ করেছেন। ১৯০৫ সালের বঙ্গভঙ্গ আন্দোলন থেকে শুরু করে ১৯৪২ এর ভারত ভারত ছাড়ো আন্দোলনে একাধিক ছাত্র যোগদান করেন, কারাবরণ করেন। কলেজের ছাত্রাবাস রিপন হোস্টেল ছিল সশস্ত্র বিপ্লববাদীদের অন্যতম আখড়া।
শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত বক্তৃতা প্রদান করে ভারতে ফিরে এই কলেজের বেদীতেই তার প্রথম বক্তব্য প্রদান করেছিলেন। সেই স্মৃতিতে কলেজের সামনে একটি স্মারকস্তম্ভ বিদ্যমান।
পরবর্তীতে স্বাধীন ভারতে বামপন্থী আন্দোলন, নকশাল আন্দোলন সহ অন্যান্য সামাজিক, বৈপ্লবিক আন্দোলনে সুরেন্দ্রনাথ আইন কলেজের ছাত্র ছাত্রীরা সামনের সারিতে ছিল।
প্রমুখেরা এই আইন কলেজের ছাত্র ছিলেন।
রেতি
রেতি বা উখা বা উকো () একটি যন্ত্র যা বিভিন্ন উপাদানের অবশিষ্টাংশ মুছে ফেলার জন্য ব্যবহুত হয়। এটা কাঠের, লোহার বা অন্যান্য কাজের জন্য ব্যবহুত একটি খুবই সাধারণ যন্ত্র। এটি সর্বাধিক হাতে ব্যবহৃত যন্ত্র যা ধারালো এবং সাধারণত সমান্তরাল দাঁত দিয়ে কেটে বিভিন্ন উপাদান আয়তাকার, বর্গাকার, ত্রিকোণ বা বৃত্তাকার ক্রস করে কাটা হয় এবং এটি এক বা একাধিক পৃষ্টতলের সাথে ইস্পাত বারের তৈরি হয় যার সাথে একটি হাতল লাগানো থাকে। রেতি মূলত সরু, তীক্ষ্ন থাকে যার সাথে কাঠের হাতল লাগানো থাকে এটিই সর্বাধিক প্রচলিত ।
প্রাথমিক ভাবে রেতির ইতিহাস অত্যন্ত পুরানো। আগে মসৃণকরণের জন্য বিভিন্ন রকমের পাথর ব্যবহার করা হতো যেমন: বেলে পাথর। অধিকাংশ ক্ষেত্রে কাঠ এবং বালি দিয়ে এই মসৃণকরণের কাজ করা হতো। সেই জন্য দি ডিসটন লেখক বলেন, আগের বা প্রাচীন মানুষেরা মসৃণকরণের জন্য বালিকণা, প্রবাল, হাঁড়, বালিকাময় পিপে, কাঠ ইত্যাদি ব্যবহার করতেন।
ব্রোঞ্জ যুগ এবং লৌহ যুগ এর মধ্যে মসৃণকরণের করার জন্য রেতি বিভিন্ন ধরণের ছিল। প্রত্নতত্ত্ববিদরা মিশরে ব্রোঞ্জ থেকে তৈরি রেতি আবিস্কার করেন। প্রত্নতত্ত্ববিদরা প্রায় ১২০০-১০০০ খ্রিস্টপূর্বের আসিরিয়ার তৈরি লোহার রেতি আবিস্কার করেন যা খ্রিষ্টপূর্ব ৭ম শতাব্দীর পূর্বে ব্যবহার করা হতো।
মধ্যযুগের রেতিগুলো অনেক উন্নত মানের যেটা কামার শিল্পের উন্নয়নের কারণে সম্ভব হয়েছে। ১১ শতকের দিক থেকে লোহার কঠিন রেতিগুলি তৈরি শুরু হয় যা বেশ আধুনিক। কিন্তু তা সত্ত্বেও সেই সময় রেতি ব্যাপক ভাবে ছড়িয়ে পড়তে পারে নি। এমন কি অনেক কামার শিল্পের ব্যক্তিদের কাছেও এটি ছিল না। যেমন: ১৩ শতকে প্যারিস এর শোভাময় লোহার কাজ করার জন্য অত্যন্ত দক্ষতার সাথে মসৃণকরণের কাজও সম্পন্ন করা হয়। কিন্তু এই কাজটি একটি অত্যন্ত গোপন দক্ষ শিল্পী দ্বারাই সম্পন্ন করা হয়েছে।
ডিসটন লেখক বলেন, এটা চতুর্দশ শতাব্দী পর্যন্ত ছিল না, তবে যারা লোহার নির্মিত বিভিন্ন শিল্পের কাজ করেন তাদের কাছে এই ব্যাপক ভাবে প্রচলন শুরু হয়। মধ্যযুগের শেষের দিকে আধুনিক লোহা বা ইস্পাত-এর রেতি, তীক্ষ্ন দাঁত ও শক্ত রেতি তৈরি করা হয় যার দ্বারা তালা শিল্প এবং অস্ত্র শিল্পের অনেক উন্নয়ন সাধিত হয়। ডিসটন লেখক বলেন, নিউরেম্বের্গ ও শেফিল্ড শহর রেতি উৎপাদনের নেতৃস্থানীয় উৎপাদন কেন্দ্র হিসাবে পরিচিতি লাভ করে। লিওনার্দো দ্য ভিঞ্চি এর আকাঁর মধ্যেও একটি রেতি বা কর্তন যন্ত্রের মতো একটা যন্ত্র আঁকা আছে।
ব্যাপক ভাবে যন্ত্র শিল্পায়নের আগে অর্থ্যাৎ ১৯শতকের আগে রেতি দ্বারা মসৃণকৃত কোন বস্তু নির্মানের জন্য অত্যন্ত গুরুত্বপূর্ণ একটি বিষয় ছিল। শিল্পবিপ্লব এর আগে প্রায় শত শত বছর ধরে হাত দ্বারাই বিভিন্ন কাজ সমাধা করা হতো এর মধ্যে রেতি দিয়ে বিশেষ করে তালা,ঘড়ি, অস্ত্র ইত্যাদিতে রেতি ব্যাপক ভাবে ব্যবহার করা হয়েছে।
রেতি উপকরণ, আয়তন, আকৃতি, কর্তনের ধরন, এবং দাঁতের বৈশিষ্ট্যের ভিত্তিতে বিভিন্ন রকমের হতে পারে। একটি রেতির ক্রস-সেকশন অনুযায়ী তা ফ্ল্যাট, বৃত্তাকার, অর্ধ বৃত্তাকার, ত্রিকোণ, বর্গক্ষেত্র, লম্বা প্রান্ত অথবা আরো বিশেষ কোন আকৃতির ও হতে পারে। রেতি মূলত ইস্পাত বা উচ্চ কার্বন ইস্পাত থেকে তৈরি করা হয় যার মান ১.০% থেকে ১.২৫% কার্বন থাকে। যাতে তা কঠিনীভূত থেকেও কঠিনীভূত হতে পারে।
রেতির নামকরণ তার দাঁত অনুযায়ী করা হয়। যেমনঃ বৃত্তাকার, মধ্যম বৃত্তাকার, দ্বিতীয় কর্তন, মসৃণ, অত্যন্ত মসৃণ রেতি। যখন কোন মসৃণ পুষ্ঠতল কাটা হয় তখন ক্রস রেতি ব্যবহার করা হয়, অনুরূপ ভাবে একক কর্তন দিয়েও একই কাজ করা হয়। আবার সুইস-নকশার রেত দ্বারা অগভীর কোনকিছু সমান্তরালভাবে কাটা যায়।
নিচে কিছু রেতির আকার এবং তার ব্যবহার সর্ম্পকে বিস্তারিত আলোচনা করা হলঃ
কলিন মিলার
কলিন রিড মিলার (; জন্ম: ৬ ফেব্রুয়ারি, ১৯৬৪) ভিক্টোরিয়ার ফুটসক্রে এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০১ সময়কালে অস্ট্রেলিয়া দলের পক্ষে ১৮ টেস্টে অংশ নিয়েছেন কলিন মিলার। দলে তিনি মূলতঃ বোলার ছিলেন। ডানহাতে অফ ব্রেক বোলিংয়ের পাশাপাশি নিচের সারিতে ডানহাতে ব্যাটিংয়ে পারদর্শিতা দেখিয়েছেন তিনি।
ডানহাতি ফাস্ট-মিডিয়াম বা অফ ব্রেক বোলার হিসেবে সক্ষমতা দেখিয়েছেন মিলার। টেস্টে তিনি ২৬.১৫ গড়ে উইকেট পেয়েছেন। নিচের সারিতে ব্যাটিং করলেও ১২৬টি প্রথম-শ্রেণীর ক্রিকেটে তিনটি অর্ধ-শতক পেয়েছেন। তবে ২০০১ সালে ওয়েস্ট ইন্ডিজের বিপক্ষে চুলে নীল রঙ মেখে খেলার জন্য স্মরণীয় হয়ে রয়েছেন।
১৯৮৫-৮৬ মৌসুমে ভিক্টোরিয়ার পক্ষে দুই খেলায় অংশ নেন। কিন্তু রাজ্য দলে নিয়মিত খেলোয়াড় হতে না পারায় দক্ষিণ অস্ট্রেলিয়ার দিকে চলে যান। সেখানে ১৯৮৮-৮৯ থেকে ১৯৯১-৯২ মৌসুম পর্যন্ত খেলেন। এরপর তাসমানিয়ায় ১৯৯২-৯৩ থেকে ১৯৯৯-২০০০ মৌসুম পর্যন্ত খেলার পর ২০০০-০১ থেকে ২০০১-০২ মৌসুম পর্যন্ত পুণরায় ভিক্টোরিয়া দলে খেলেন। ১৯৯৭-৯৮ মৌসুমে ২৪.৯৮ গড়ে ৭০ উইকেট পান। তন্মধ্যে, ইনিংসে সেরা বোলিং পরিসংখ্যান গড়েন ৭/৪৯। এ সময় ভিক্টোরিয়ার দ্বিতীয় ইনিংস পর্যন্ত নিরবিচ্ছিন্ন পর্যন্ত বোলিং করতে থাকেন।
১৯৯০ ও ১৯৯১ সালে ল্যাঙ্কাশায়ার লীগে রটেনস্টলের পক্ষে খেলে যথাক্রমে ১০৭৮ রান ও ১০০ উইকেট এবং ৭৮০ রান ও ১০৮ উইকেট সংগ্রহ করেন। ১৯৯৭ ও ১৯৯৮ সালের ইউরোপীয় গ্রীষ্মকালে ডাচ নেদারল্যান্ডস প্রতিযোগিতায় রেড ও হোয়াইট (এইচসিসি রুড এন উইট) দলের পক্ষে খেলেন। অনেকগুলো উইকেট নেয়ার পাশাপাশি ব্যাট হাতেও প্রভূতঃ সফলতার সন্ধান পান।
শুরুতে ডানহাতি ফাস্ট-মিডিয়াম বোলাররূপে খেলেন। কিন্তু গোঁড়ালির আঘাতের কারণে ডানহাতে অফ ব্রেক স্পিন বোলিংয়ের দিকে ঝুঁকে পড়েন। উভয় ধরনের বোলিংয়ে মানানসই সফলতা পাবার পর ৩৪ বছর বয়সে অস্ট্রেলিয়ার টেস্ট দলে খেলার জন্য আমন্ত্রিত হন। দলের দ্বিতীয় স্পিন বোলার ও তৃতীয় পেস বোলার হন তিনি। তবে টেস্ট ক্রিকেটে অফ-স্পিনার হিসেবেই অগ্রসর হন। ২৬.১৫ রান খরচায় ৬৯ উইকেট দখল করেন।
১৯৯৮ সালে অস্ট্রেলিয়া এ দলের সদস্যরূপে ইংল্যান্ড সফরে যান। এরপর ১৯৯৮-৯৯ মৌসুমে অস্ট্রেলিয়ার বড়দের দলের সদস্য হিসেবে পাকিস্তান সফর করেন। ঐ সফরেই তিনি টেস্টে অভিষিক্ত হন। এরপর ওয়েস্ট ইন্ডিজ, শ্রীলঙ্কা, জিম্বাবুয়ে, নিউজিল্যান্ড, ভারত ও ইংল্যান্ডের বিপক্ষে টেস্ট খেলেন। ২০০১ সালে ওয়েস্ট ইন্ডিজের বিপক্ষে টেস্ট খেলায় চুলে নীল রঙ মাখেন। ওয়েস্ট ইন্ডিজের অধিনায়ক কোর্টনি ওয়ালশের অনুকরণে রেখেছিলেন তিনি যা বেশ হাসির খোরাক জোগায়।
২০০০-০১ মৌসুমে অ্যাডিলেডে সফরকারী ওয়েস্ট ইন্ডিজের বিপক্ষে অনুষ্ঠিত সিরিজের তৃতীয় টেস্টে ৫/৮১ ও ৫/৩২ পান।
২০০৪-০৫ মৌসুমের শেপার্টন ক্রিকেট অ্যাসোসিয়েশনে কাতান্দ্রা ক্রিকেট ক্লাবে কোচের দায়িত্ব পালন করেন। ২০০৭ সালের ক্রিকেট বিশ্বকাপের পর বাংলাদেশ দলের প্রধান কোচের সংক্ষিপ্ত তালিকায় ছিলেন কিন্তু শেষ মুহুর্তে নিজেকে প্রত্যাহার করে নেন।
২০১৩ সালে ইউএসএসিএ’র প্রধান নির্বাহী ড্যারেন বিজলে মিলারকে ইউএসএসিএর ক্রিকেট দূত হিসেবে ঘোষণা করেন। ২০০৪ সালে মার্কিন যুক্তরাষ্ট্রের ঘরোয়া পেশাদার টুয়েন্টি২০ লীগের প্রো ক্রিকেটে অনেক সাবেক আন্তর্জাতিক ক্রিকেটারদের অন্যতম হিসেবে চুক্তিবদ্ধ হন ও খেলেন। এক মৌসুম পরই অবশ্য এ প্রতিযোগিতাটির বিলুপ্তি ঘটে।
২০০১ সালে অস্ট্রেলিয়ার বর্ষসেরা টেস্ট খেলোয়াড়ের মর্যাদা পান।
২০০২ সালে প্রথম-শ্রেণীর ক্রিকেট থেকে অবসর নেন। বর্তমানে তিনি লাস ভেগাসে বসবাস করছেন। পশ্চিম উপকূলে কিছু সংগঠনের আঞ্চলিক উন্নয়ন পরিকল্পনায় মিলারের সম্পৃক্ততা রয়েছে।
ধইঞ্চা
ধইঞ্চার বৈজ্ঞানিক নাম Sesbania bispinosa, এর বন্য অবস্থার প্রজাতিটির বৈজ্ঞানিক নাম "Sesbania aculeata." এটি সেসবানিয়া গণের অন্তর্ভুক্ত ছোট বৃক্ষ।
বাংলা এবং হিন্দিতে একে ধইঞ্চা, ইংরেজিতে Dhaincha বলা হয়।
এটি এশিয়া এবং উত্তর আফ্রিকার স্থানীয় উদ্ভিদ। গ্রীষ্মমণ্ডলীয় আফ্রিকায় খুব সহজেই আগাছা বিনাশকারী এই উদ্ভিদটি দেখা যায়। এ বৈশিষ্ট্যের কারণে এটিকে আমেরিকা মহাদেশেও রোপন শুরু হয়েছে। লবণাক্ত মাটিতেও এটি বেড়ে ওঠে।
"ধইঞ্চা (S. bispinosa)" সিক্ত, ভারী মাটিতে অভিযোজিত উদ্ভিদ কিন্তু খরা-প্রবণ বা বালুময় এলাকায়ও সহজেই অভিযোজিত হয়। এটি বিস্তরভাবে ভারত, বাংলাদেশে চাষ করা হয়। ভিয়েতনামে ধানখেতে এটি চাষ করা হয় পরবর্তীতে জ্বালানিকাঠ হিসেবে ব্যবহারের উদ্দেশ্যে।
এটি একটি বর্ষজীবী গুল্ম। এটি লম্বায় সাত মিটার পর্যন্ত দীর্ঘ হতে পারে কিন্তু সাধারণত এক বা দুই মিটার বড় হয়। এর বাকল তন্তুময়, কাণ্ড শাঁসযুক্ত এবং বলিষ্ঠ আর ফুল হলুদ বর্ণের। এটি মটরশুটির মত ফল উৎপাদন করে যা বাদামী রঙের বীজ ধারণ করে।
এই উদ্ভিদটির বহুল ব্যবহার বিদ্যমান। সবুজ সার, ধানের খড়, জ্বালানিকাঠ এবং পশুখাদ্য হিসেবে এটির প্রচলন রয়েছে।
ধইঞ্চার হলুদ ফুল দক্ষিণ-পূর্ব এশিয়ায় সবজি হিসেবে খাওয়া হয়। মূলত থাইল্যান্ড এবং ভিয়েতনামে এর কদর বেশি।
থাই ভাষায় ধইঞ্চা ফুলের নাম ডক সানো (ดอกโสน)। থাই রন্ধনপ্রণালীতে রান্না এবং কাঁচা উভয়ভাবেই ব্যবহার করা হয় এই ফুল, ডিমের অমলেট  এবং মিষ্টি তৈরিতে এর ব্যবহার রয়েছে।
বীরেন্দ্র সূত্রধর
বীরেন্দ্র সূত্রধর হলেন একজন ভাষা আন্দোলনকারী ও ভাষা শহীদ। তিনি ১৯৬১ সালের ১৯ মে আসামের বরাক উপত্যকায় বাংলা ভাষা আন্দোলনে যোগ দেন বাংলা ভাষাকে আসামের সরকারী ভাষার মর্যাদার অধিকারে। এই আন্দোলন চলাকালীন ১৯ মে প্যারামিলিটারির বন্দুকের থেকে ছোড়া গুলিতে আহত হয়ে হাসপাতালে ভর্তি হন। এর পর ২৪ ঘন্টার মধ্যে ১৯৬১ সালের ২০ মে মৃত্যুবরণ করে।
আবুল ফতেহ
আবুল ফতেহ (১৬ মে, ১৯২৪ - ৪ ডিসেম্বর, ২০১০) ছিলেন একজন বাংলাদেশী কূটনীতিক, রাজনীতিবিদ ও সুফি। তিনি দ্বিতীয় বিশ্বযুদ্ধ পরবর্তীকালীন দক্ষিণ এশিয়ার কূটনীতির জনকদের মধ্যে অন্যতম। তিনি পাকিস্তানের পররাষ্ট্র সার্ভিস একাডেমির প্রতিষ্ঠাতা পরিচালক এবং ১৯৭১ সালে বাংলাদেশের স্বাধীনতার পরে বাংলাদেশের প্রথম পররাষ্ট্র সচিব।
ফতেহ ১৯২৪ সালের ১৬ মে তৎকালীন বেঙ্গল প্রেসিডেন্সির (বর্তমান বাংলাদেশ) কিশোরগঞ্জ জেলায় জন্মগ্রহণ করেন। তার পিতা আবদুল গফুর এবং মাতা জোহরা খাতুন। তার পিতা আবদুল গফুর প্রেসিডেন্সি কলেজ, কলকাতায় পড়াশুনা করেছেন এবং ব্রিটিশ ভারতের প্রথম সময়ের মুসলিম দারোগাদের একজন। ফতেহ ১৯৪১ সালে কিশোরগঞ্জের রামকৃষ্ণ ইংরেজি স্কুল থেকে মেট্রিকুলেশন পাস করেন। ১৯৪৩ সালে ময়মনসিংহের আনন্দ মোহন কলেজ থেকে ইন্টামিডিয়েট পাস করে ঢাকা বিশ্ববিদ্যালয়ে ইংরেজি বিভাগে ভর্তি হন। তিনি ১৯৪৬ সালে সেখান থেকে স্নাতক ও ১৯৪৭ সালে স্নাতকোত্তর ডিগ্রী অর্জন করেন।
ফতেহ যশোরের মাইকেল মধুসূদন দত্ত কলেজে কয়েক মাস এবং পরে সিলেটের বৃন্দাবন কলেজে ইংরেজি সাহিত্য বিষয়ে শিক্ষকতা করেন। বৃন্দাবন কলেজে শিক্ষকতা করার সময় ১৯৪৮ সালে তিনি পাকিস্তানের প্রথম সিভিল সার্ভিস পরীক্ষায় অংশগ্রহণ করেন এবং ১৯৪৯ সালে পাকিস্তান ফরেন সার্ভিসে যোগদান করে করাচি চলে যান। লন্ডনে প্রশিক্ষণের জন্য গিয়ে তিনি লন্ডন স্কুল অফ ইকনোমিক্স থেকে বিশেষ কোর্স গ্রহণ করেন এবং ১৯৫০ সালে প্যারিসে তার প্রশিক্ষণ সম্পন্ন করেন। করাচি থেকে ফিরে এসে কিছুদিন পর তাকে পাকিস্তান এম্বাসির তৃতীয় সচিব হিসেবে প্যারিসে পাঠানো হয়।
১৯৭১ সালের মার্চে পাকিস্তানি সেনাবাহিনীর হামলার পর তিনি তার বিশ্ববিদ্যালয়ের হলের বন্ধু যুদ্ধকালীন সময়ের বাংলাদেশের অস্থায়ী রাষ্ট্রপতি সৈয়দ নজরুল ইসলামের একটি পত্র পান, যেখানে তাকে যুদ্ধ অংশগ্রহণ করার আহ্বান করা হয়। একই সময়ে ১৯৭১ সালের জুলাই মাসে তাকে পাকিস্তান পররাষ্ট্র মন্ত্রণালয় থেকে তেহরানে পাকিস্তানি রাষ্ট্রদূতদের একটি সম্মেলনে যাওয়ার জন্য ডাকা হয়। তিনি অফিসের গাড়ি নিয়ে তেহরানে যাওয়ার জন্য রওনা হন। তিনি এবং তার গাড়ি চালক ইরাক-ইরানের সীমান্তের কাছাকাছি চলে যাওয়ার পরে তিনি বুকে ব্যথার ভান করে ফিরে আসেন। পরের দিন তিনি বিমানে করে চলে যাবেন বলে চালককে বিদায় করে দেন। সেই রাতে তিনি তার স্ত্রী ও সন্তানদের নিয়ে কুয়েতের সীমান্তে পালিয়ে যান এবং সেখান থেকে স্থানীয় ভারতীয় এম্বাসির অফিসারদের সহযোগিতায় তিনি লন্ডন চলে যান। ফতেহর পালিয়ে যাওয়ার ঘটনা ইসলামাবাদে সেনা দপ্তরে ছড়িয়ে পড়ে এবং পরে এই ঘটনাকে "জেমস বন্ডের মত ঠাণ্ডা মাথার রোমাঞ্চ" হিসেবে বিবৃত হয়।
ফতেহ প্যারিসে প্রথম বাংলাদেশী রাষ্ট্রদূত হিসেবে দায়িত্বগ্রহণ করেন এবং ১৯৭২ থেকে ১৯৭৬ সাল পর্যন্ত এই পদে নিযুক্ত ছিলেন। এর পূর্বে তিনি আফ্রিকার বিভিন্ন দেশে যান এবং সেসব দেশের সরকারদের বাংলাদেশের স্বাধীনতা স্বীকৃতি প্রদানের জন্য অনুরোধ করেন। ১৯৭৩ সালে তিনি লুয়াস্কায় অনুষ্ঠিত কমনওয়েলথ সম্মেলনে বাংলাদেশের প্রতিনিধিত্ব করেন। ১৯৭৫ সালে তিনি মরক্কো সফরে যান এবং বাংলাদেশে ফসফেট স্বল্পতার বিষয় উত্থাপন করেন ও বাংলাদেশের জন্য ফসফেটের শিপমেন্ট মঞ্জুর করান।
আবুল ফতেহ ১৯৮২ সালে অবসর গ্রহণ করেন। অবসরের পরে দশ বছর তিনি সস্ত্রীক ঢাকায় বাস করার পর লন্ডনে তার সন্তানদের কাছে চলে যান।
আবুল ফতেহ ২০১০ সালের ৪ ডিসেম্বর মৃত্যুবরণ করেন। তাকে ৭ ডিসেম্বর বাংলাদেশ সরকারের রাষ্ট্রীয় সম্মানে লন্ডনের হেন্ডন সিমেট্রিতে দাফন করা হয়।
গোলনা ইউনিয়ন
গোলনা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৩৬। নীলফামারী জেলার দ্বিতীয় বৃহত্তম সেচ প্রকল্প বুড়ি তিস্তা ব্যারেজ এ ইউনিয়নে অবস্থিত।
জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ৩০.৫ বর্গকিলোমিটার। এর উত্তরে ডিমলা উপজেলার ডিমলা সদর ইউনিয়ন, পূর্বে বালাগ্রাম ইউনিয়ন, দক্ষিণে কাঁঠালী ও মীরগঞ্জ ইউনিয়ন এবং পশ্চিমে ধর্মপাল ইউনিয়ন অবস্থিত। ইউনিয়নের উত্তর সীমানা বরাবর উত্তর পশ্চিম হতে দক্ষিণ পূর্ব দিকে বুড়ি তিস্তা নদী বয়ে গেছে।
গোলনা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী গোলনা ইউনিয়নের মোট জনসংখ্যা ছিল ২৬৫২২ জন, যার মধ্যে পুরুষ হল ১৩৪৮৮ জন এবং নারী হল ১৩০৩৪ জন।
গোলনা ইউনিয়নের গড় স্বাক্ষরতা হার ৩৯.৪%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪২.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
গোলনা ইউনিয়নের অর্থনীতি মূলত কৃষি নির্ভর।
কৈমারী ইউনিয়ন
কৈমারী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৫১।
কৈমারীর নামকরণ ইতিহাস অতিপ্রাচীন ইতিহাস। কেউ কেউ বলে এই এলাকায় প্রচুর পরিমানে দেশি কৈ মাছ পাওয়া যায় বলে এর নাম হয়েছে কৈমারী। সঠিক ইতিহাস থেকে যানা যায় যে কৈমারীর পূবনাম ছিল মন্জুরনগড়।
জলঢাকা উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৩৪.৬ বর্গকিলোমিটার। এর উত্তর সীমানা জলঢাকা পৌরসভা ও শৌলমারী ইউনিয়নের সাথে, পূর্ব সীমানা লালমনিরহাট জেলার কালীগঞ্জ উপজেলার সাথে, দক্ষিণ সীমানা কিশোরগঞ্জ উপজেলার সাথে এবং পশ্চিম সীমানা খুটামারা ইউনিয়নের সাথে। ইউনিয়নের পূর্ব দিক দিয়ে তিস্তা নদী প্রবাহিত হয়েছে।
কৈমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১নং ওয়ার্ড: চেংমারী।
২নং ওয়ার্ড: বিন্যাকুরি ।
৩নং ওয়ার্ড: গাবরোল।
৪নং ওয়ার্ড: বালাপাড়া।
৫নং ওয়ার্ড: কৈমারী সদর।
৬নং ওয়ার্ড: মৌয়ামারী।
৭নং ওয়ার্ড: তালুকবদি।
৮নং ওয়ার্ড: মৌজাশৌলমারী।
৯নং ওয়ার্ড: হারাগাছ বানপাড়া।
২০১১ সালের আদমশুমারি অনুযায়ী কৈমারী ইউনিয়নের মোট জনসংখ্যা ছিল ৪০৩৩৭ জন, যার মধ্যে পুরুষ হল ২০০৩৯ জন এবং নারী হল ২০৩১৮ জন।
কৈমারী ইউনিয়নের গড় স্বাক্ষরতা হার ৪৭.৪%। তার মধ্যে নারী শিক্ষার হার ৪৩.৫% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃবালাপাড়া বালিকা উচ্চ মাধ্যমিক বিদ্যালয়, বালাপাড়া দারুস সালাম দাখিল মাদ্রাসা, কৈমারি স্কুল অ্যান্ড কলেজ, বিন্যাকুরি বি:সি সরকার উচ্চ বিদ্যালয়, বালাপাড়া উচ্চ বিদ্যালয়, কৈমারী আলিম মাদ্রাসা, নিউ মডেল বালিকা উচ্চ বিদ্যালয়, মৌজাশৌলমারী বালিকা দাখিল মাদ্রাসা, তালুকবদি উচ্চ বিদ্যালয়, গাবরোল তহশিলদারপাড়া উচ্চ বিদ্যালয়।
স্নাতক :কৈমারী ডিগ্রী কলেজ(প্রস্তাবিত)।
কৈমারী টেক্সটাইল কলেজ(প্রস্তাবিত)
সংস্কৃতি: ভাটিয়ালি গান,যারী গান, পালাগান,ভাওয়াইয়া গান।
কৈমারী ইউনিয়নের অর্থনীতি মূলত কৃষি নির্ভর।
তাছাড়াও ছোট বড় শিল্পকারখানা এ অঞ্চলের মানুষের জীবিকার উৎস।রংপুর থেকে ৩০ কি:মি: দক্ষিনে কৈমারী অবস্থিত। সিএনজি বা বাস যোগে আসা যায়।
কৈমারী ইউনিয়নের গন্যমান্য ব্যক্তি :
আ: রউব খান দুলু,রেজাউল হক বাবু,
হায়দার আলী(হারেজ),রশিদুল হক,ইন্জ্ঞিনিয়ার মো: আ: রাজ্জাক।
কাঁঠালী ইউনিয়ন
কাঁঠালী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৫৮।
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২১.৭১ বর্গকিলোমিটার। এর উত্তরে গোলনা ও বালাগ্রাম ইউনিয়ন, পূর্বে জলঢাকা পৌরসভা, দক্ষিণে খুটামারা ইউনিয়ন এবং পশ্চিমে মীরগঞ্জ ইউনিয়ন অবস্থিত। এ ইউনিয়নের কিয়দংশ দিয়ে বুল্লাই নদী প্রবাহিত হয়েছে।
কাঁঠালী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
২০১১ সালের আদমশুমারি অনুযায়ী কাঁঠালী ইউনিয়নের মোট জনসংখ্যা ছিল ২৫৪৫৩ জন, যার মধ্যে পুরুষ হল ১২৭৪৮ জন এবং নারী হল ১২৭০৫ জন।
কাঁঠালী ইউনিয়নের গড় স্বাক্ষরতা হার ৩৮.৮%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪১.৬%।
কাঁঠালী ইউনিয়নের অর্থনীতি মূলত কৃষি নির্ভর।
খুটামারা ইউনিয়ন
খুটামারা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৬৫।
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৬.৫৩ বর্গকিলোমিটার। এর উত্তরে কাঁঠালী ইউনিয়ন ও জলঢাকা পৌরসভা, পূর্বে কৈমারী ইউনিয়ন, দক্ষিণে কিশোরগঞ্জ উপজেলা এবং পশ্চিমে মীরগঞ্জ ইউনিয়ন ও নীলফামারী সদর উপজেলা অবস্থিত। খুটামারা ইউনিয়নের মধ্য দিয়ে দুটি নদী (যমুনেশ্বরী ও বুল্লাই) প্রবাহিত হয়েছে।
খুটামারা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী খুটামারা ইউনিয়নের মোট জনসংখ্যা ছিল ৩৪১০৩ জন, যার মধ্যে পুরুষ হল ১৭১১১ জন এবং নারী হল ১৬৯৯২ জন।
খুটামারা ইউনিয়নের গড় স্বাক্ষরতা হার ৩৩.৩%। তার মধ্যে নারী শিক্ষার হার ৩০.৫% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
খুটামারা ইউনিয়নের অর্থনীতি মূলত কৃষি নির্ভর।
মীরগঞ্জ ইউনিয়ন
মীরগঞ্জ ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৮০।
জলঢাকা উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ২১.৬ বর্গকিলোমিটার। এর সাথে উত্তরে ধর্মপাল ইউনিয়ন, পূর্বে গোলনা ইউনিয়নের কিয়দংশ ও কাঁঠালী ইউনিয়ন, দক্ষিণে খুটামারা ইউনিয়ন এবং পশ্চিমে শিমুলবাড়ী ইউনিয়নের সীমানা রয়েছে।
মীরগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মীরগঞ্জ ইউনিয়নের মোট জনসংখ্যা ছিল ২৬৩৫৭ জন, যার মধ্যে পুরুষ হল ১৩২৩০ জন এবং নারী হল ১৩১২৭ জন।
মীরগঞ্জ ইউনিয়নের গড় স্বাক্ষরতা হার ৩৩.১%। তার মধ্যে নারী শিক্ষার হার ৩০.৯% এবং পুরুষ শিক্ষার হার ৩৫.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মীরগঞ্জ ইউনিয়নের অর্থনীতি মূলত কৃষি নির্ভর।
শিমুলবাড়ী ইউনিয়ন
শিমুলবাড়ী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৮৭।
জলঢাকা উপজেলা সদর হতে দক্ষিণে দিকে অবস্থিত এ ইউনিয়নের মোট আয়তন ২৫.০১ বর্গকিলোমিটার। এর উত্তরে ধর্মপাল ইউনিয়ন, পূর্বে মীরগঞ্জ ইউনিয়ন, দক্ষিণে খুটামারা ইউনিয়ন এবং পশ্চিম নীলফামারী সদর উপজেলা অবস্থিত।
শিমুলবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী শিমুলবাড়ী ইউনিয়নের মোট জনসংখ্যা ছিল ২৪৫০৬ জন, যার মধ্যে পুরুষ হল ১২৩৫৫ জন এবং নারী হল ১২১৬১ জন।
শিমুলবাড়ী ইউনিয়নের গড় স্বাক্ষরতা হার ৪১.৮%। তার মধ্যে নারী শিক্ষার হার ৩৭.৬% এবং পুরুষ শিক্ষার হার ৪৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শিমুলবাড়ী ইউনিয়নের অর্থনীতি মূলত কৃষি নির্ভর।
শৌলমারী ইউনিয়ন
শৌলমারী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৯৪।
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৪.৫ বর্গকিলোমিটার। শৌলমারী ইউনিয়নের উত্তর পাশে ডাউয়াবাড়া ও গোলমুন্ডা ইউনিয়ন, পূর্বে তিস্তা নদী ও নদীর ওপারে লালমনিরহাট জেলার কালীগঞ্জ উপজেলা, দক্ষিণে কৈমারী ইউনিয়ন এবং পশ্চিমে কৈমারী ইউনিয়ন ও জলঢাকা পৌরসভা অবস্থিত। তিস্তা ছাড়াও বুড়ি তিস্তা ঘাঘট নদী এ ইউনিয়নের উপর দিয়ে প্রবাহিত হয়েছে।
শৌলমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৫১৩৪ জন, যার মধ্যে পুরুষ হল ১২৪৩১ জন এবং নারী হল ১২৭০৩ জন।
শৌলমারী ইউনিয়নের গড় স্বাক্ষরতা হার ৩৫.৪%। তার মধ্যে নারী শিক্ষার হার ২৯.৯% এবং পুরুষ শিক্ষার হার ৪১.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শৌলমারী ইউনিয়নের অর্থনীতি মূলত কৃষি নির্ভর।
রাটা বরুয়া
রাটা বরুয়া বা রাটা বউরা বা রাতা বউরা () (বৈজ্ঞানিক নাম: "Moringua raitaborua") Moringuidae পরিবারের Moringua গণের একটি স্বাদুপানির মাছ।
এই প্রজাতির মাছ পূর্ব ভারত মহাসাগর, ভারতের গঙ্গা নদীর মোহনা পাওয়া যায় এবং বাংলাদেশের মেঘনা নদীর মোহনায় এ মাছ সহজলভ্য।
দেহ খুবই লম্বা, তুলনামূলক ভাবে খাটো ও মোটা। মাথা দেহের অন্যান্য অংশ থেকে সুস্পষ্টভাবে পৃথক নয়। ধড় চোঙাকৃতির এবং এর লেজ কিছুটা চাপা।
সমুদ্রের এবং পানির তলদেশ দিয়ে চলাচল করে। এদের মোহনা, স্বাদুপানিতে দেখা যায়। মেঘনা নদীর মোহনায় সহজলভ্য।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখন আশংকাজনক প্রাণী হিসাবে চিহ্নিত নয়। ১৯৬০ সালে মেঘনা নদীর মোহনায় প্রচুর দেখা যেত। বর্তমানে এরা সংখ্যায় কিছুটা কম।
হপেই
হপেই () গণপ্রজাতন্ত্রী চীনের একটি প্রদেশ। এটি দেশটির উত্তরভাগে অবস্থিত। সংক্ষেপে এটিকে "চি" ("" ফিনিন: Jì) নামেও ডাকা হয়, কারণ আদিতে হপেই প্রদেশের দক্ষিণভাগ হান রাজবংশের চি প্রদেশের অংশ ছিল। "হপেই" কথাটির আক্ষরিক অর্থ "নদীর উত্তরে"। প্রদেশটি যে সম্পূর্ণভাবে হোয়াং হো বা পীত নদীর উত্তরে, সেটিই এই নাম দিয়ে নির্দেশ করা হয়েছে।
১৯২৮ সালে ছিলি প্রদেশটি বিলুপ্ত করে হপেই প্রদেশটি সৃষ্টি করা হয়।
বেইজিং ও থিয়েনচিন শহর দুটি হপেই প্রদেশ থেকে বিচ্ছিন্ন হয়ে সৃষ্টি হয়েছে। প্রদেশটির উত্তর-পূর্বে আছে লিয়াওনিং প্রদেশ, উত্তরে অন্তর্দেশীয় মঙ্গোলিয়া, পশ্চিমে শানশি প্রদেশ, দক্ষিণে হনান প্রদেশ এবং দক্ষিণ-পূর্বে শানতুং প্রদেশ। পূর্বে আছে পীত সাগরের বোহাই উপসাগর।
সিলভার ডিসকভারার
সিলভার ডিসকভারার হল একটি ছোট বিলাসবহুল যাত্রীবাহি জাহাজ।এর বর্তমান মালিক হল সিলভার ক্রুজ।এই জাহাজটি ১৯৮৯ সালে তৈরি হয়।এর পর ২০১৪ সালে জাহাজটি ক্রয় করে সিলভার ডিসকভারার জাহাজের দ্বিতীয় মালিকের থেকে।
বিষয়শ্রেণীঃজাহাজ
ল্যারি ইউয়িং
ল্যারি ইউয়িং মার্কিন কম্পিউটার প্রোগ্রামার ।তিনি লিনাক্সের লোগো টাক্স এর সৃষ্টিকর্তা হিসেবে সর্বাধিক পরিচিত।তিনি জিমিয়ান এবং মনো মাংকি লোগোও তৈরি করেন।
তিনি যেসব কাজের সংগে যুক্তঃ
F-Spot : ডিজিটাল ফটোগ্রাফি সম্পাদনার প্রজেক্ট।
GTK HTML :এইচটিএমএল টেক্সট ইডিটর
Novel Evolution :মেইল,ক্যালেন্ডার এবং কন্ট্যাক্ট ম্যানেজার।
গিম্প :ইমেজ ইডিটর।
ওয়াল্টার রিড
ওয়াল্টার উইলিয়াম রিড (; জন্ম: ২৩ নভেম্বর, ১৮৫৫ - মৃত্যু: ৬ জানুয়ারি, ১৯০৭) সারে এলাকার রেইগেটে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ইংল্যান্ড দলকে দুই টেস্টে নেতৃত্ব দিয়েছেন ওয়াল্টার রিড। উভয় টেস্টেই তাঁর দল জয় পেয়েছিল। ঘরোয়া প্রথম-শ্রেণীরক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতে ব্যাটিংয়ে পারদর্শীতা দেখিয়েছেন। এছাড়াও দলের প্রয়োজনে মাঝে-মধ্যে দ্রুতগতিসম্পন্ন ওভারআর্ম বোলিং করতেন।
১৮৭৩ থেকে ১৮৯৭ সাল পর্যন্ত কাউন্টি ক্রিকেটে সারে ক্লাবের প্রতিনিধিত্ব করেছেন। ১৮৮৮ সালে অক্সফোর্ড বিশ্ববিদ্যালয়ের বিপক্ষে ৩৩৮ রান তোলেন। ঐ সময়ে প্রথম-শ্রেণীর ক্রিকেটে তাঁর এ সংগ্রহটি দ্বিতীয় সর্বোচ্চ ছিল। ১৮৯০ থেকে ১৮৯২, ১৮৯৪ ও ১৮৯৫ সালে কাউন্টি চ্যাম্পিয়নশীপের শিরোপা জয়ী দলের সদস্য ছিলেন। ডব্লিউ. জি. গ্রেসের পর তাঁকে ঐ সময়ের বিখ্যাত শৌখিন ক্রিকেটার মনে করা হয়ে থাকে।
১৮৮২-৮৩ মৌসুমের মূল অ্যাশেজ সিরিজের অন্যতম সদস্য মনোনীত হন যা স্মারকসূচক ছাঁইভস্মবিষয়ক কবিতায় স্মরণীয় হয়ে আছে। ব্যাটিং অর্ডারের ১০ম স্থানে নেমে প্রথম খেলোয়াড় হিসেবে টেস্ট ক্রিকেটে সেঞ্চুরি হাঁকান। ১৮৮৪ সালে ওভালে অস্ট্রেলিয়ার বিপক্ষে ১১৩ মিনিটে ১১৭ রান তোলেন যা ১০ম অবস্থানে থেকে অদ্যাবধি সর্বোচ্চ সংগ্রহ হিসেবে স্বীকৃত। তাঁর এ ইনিংসের ফলে ইংল্যান্ড দল খেলা বাঁচাতে সক্ষমতা দেখায়। উইলিয়াম স্কটনের সাথে ৯ম উইকেট জুঁটিতে ১৫১ রান তোলেন যা অদ্যাবধি অস্ট্রেলিয়ার বিপক্ষে ইংল্যান্ডের সর্বোচ্চ।
স্যার হোম গর্ডনের অভিমত, রিড নীচেরসারিতে ব্যাটিং করেও সপ্রতিভ ছিলেন। ১৮৯৩ সালে উইজডেন কর্তৃপক্ষ তাঁকে বর্ষসেরা ক্রিকেটাররূপে ঘোষণা করে।
মধ্য ভারত
মধ্য ভারত হল ভারতের একটি ভৌগলিক অঞ্চল।এটি মধ্যপ্রদেশ ও ছত্তিঢ়িশগড় নিয়ে গঠিত।এই অঞ্চলের বৃহত্তম শহর হল ইন্দোর।
অনিন্দ্য চট্টোপাধ্যায়
অনিন্দ্য চট্টোপাধ্যায় ভারতের পশ্চিমবঙ্গ জেলার কলকাতাবাসি একজন জনপ্রিয় বাঙালি গায়ক, গীতিকার, সুরকার এবং অভিনেতা। বাংলা ব্যান্ড চন্দ্রবিন্দুর উনি একজন প্রধান গায়ক ও অন্যতম প্রতিষ্টাতা সদস্য।
উনি স্কটিশ চার্চ কলেজিয়েট স্কুলের একজন প্রাক্তন ছাত্র। স্কটিশ চার্চ কলেজ এবং কলকাতা বিশ্ববিদ্যালয় থেকে উনি স্নাতক ডিগ্রি লাভ করেন। ১৯৮০র দশকের শেষের দিকে স্কটিশ চার্চ কলেজের ছাত্র থাকাকালীন কলেজের বার্ষিক উৎসব ক্যালেডোনিয়াতে ওনাকে গান গাইতে বলা হলে উনি নিজের রচনা করা সুইহার্ট গানটি পরিবেশনা করেন। এটি প্রচুর জনপ্রিয়তা লাভ করায় উনি কলকাতার কলেজ উৎসবগুলিতে উৎসাহী হয়ে ওঠেন। ১৯৮৯ বন্ধু রাজেশ বোস, উপল সেনগুপ্ত ও চন্দ্রিল ভট্টাচার্যকে নিয়ে উনি চন্দ্রবিন্দু চালু করেন।
এমিলি শেঙ্কল
এমিলি শেঙ্কল (২৬ ডিসেম্বর ১৯১৯ – মার্চ ১৯৯৬) সুভাষচন্দ্র বসুর পত্নী কিংবা সাথী, ছিলেন।
মোজাফফর আহমদ (বীর বিক্রম)
মোজাফফর আহমেদ (জন্ম: অজানা - মৃত্যু: ১৩ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মোজাফফর আহমদের জন্ম নোয়াখালী জেলার সোনাইমুড়ি উপজেলার সোনাপুর ইউনিয়নের পশ্চিম চাঁদপুর গ্রামে। তাঁর বাবার নাম অলি মিয়া এবং মায়ের নাম হাবিয়া খাতুন। তাঁর স্ত্রী রাশিদা বেগম। তাঁর এক ছেলে ও এক মেয়ে।
ইপিআরে চাকরি করতেন মোজাফফর আহমদ। ১৯৭১ সালে কর্মরত ছিলেন রাজশাহী ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৭ নম্বর সেক্টরের লালগোলা সাব-সেক্টরে। বিভিন্ন স্থানে যুদ্ধে অসীম সাহস ও বীরত্ব প্রদর্শন করেন তিনি।
১৯৭১ সালের ১৩ ডিসেম্বর চাঁপাইনবাবগঞ্জ জেলার অন্তর্গত হরিপুর পাকিস্তান সেনাবাহিনীর শক্ত প্রতিরক্ষা অবস্থান ছিলো। মুক্তিযুদ্ধের চূড়ান্ত পর্যায়ে চাঁপাইনবাবগঞ্জে বাংলাদেশে-ভারত সীমান্তবর্তী অনেক এলাকা মুক্তিবাহিনীর দখলে এলেও হরিপুর থেকে যায় পাকিস্তানি বাহিনীর দখলে। ডিসেম্বরের প্রথম সপ্তাহে পাকিস্তান সেনাবাহিনী হরিপুরে তাদের শক্তি বৃদ্ধি করে। সেদিন ভোররাতে মুক্তিযোদ্ধাদের কয়েকটি দল একযোগে পাকিস্তান সেনাবাহিনীর অবস্থানে আক্রমণ চালায়। রাতের অন্ধকারে মুক্তিযোদ্ধারা একযোগে আক্রমণ চালালেন পাকিস্তান সেনাবাহিনীর প্রতিরক্ষা অবস্থানে। মুক্তিযোদ্ধারা কয়েকটি দলে বিভক্ত ছিলেন। একটি দলে ছিলেন মোজাফফর আহমদ। পাকিস্তান সেনাবাহিনীর অবস্থানের একদম কাছে গিয়ে সাহস আর বীরত্বের সঙ্গে যুদ্ধ করেন মোজাফফর আহমদ। হঠাৎ গুলিবিদ্ধ হন তিনি। পাকিস্তানি সেনাদের অস্ত্রের কয়েকটি গুলি এসে লাগল তাঁর শরীরে। সেখানেই তিনি মারা যান। 
মুক্তিযোদ্ধারা সেখানে আক্রমণ চালালে পাকিস্তানি বাহিনী প্রথমে তীব্র প্রতিরোধ গড়ে তোলে। তাদের ঘাঁটি ছিল বেশ সুরক্ষিত। মুক্তিযোদ্ধারা, বিশেষত মোজাফফর আহমদের দল পাকিস্তানি সেনাদের তীব্র গোলাগুলি উপেক্ষা করে সাহসের সঙ্গে সামনে এগিয়ে যান। তাঁদের সাহস দেখে মুক্তিযোদ্ধার অন্যান্য দলও অনুপ্রাণিত হয়। তাঁরা পাকিস্তানি বাহিনীর বিরুদ্ধে প্রাণপণ যুদ্ধ করতে থাকেন। তুমুল যুদ্ধ চলতে থাকে। মুক্তিযোদ্ধারা যখন বিজয়ের দ্বারপ্রান্তে, এমন সময় মোজাফফর আহমদ পাকিস্তানি সেনাদের গুলিতে শহীদ হন।
কয়েক ঘণ্টা যুদ্ধের পর পাকিস্তান সেনাবাহিনী হরিপুর থেকে পালিয়ে যায়। এ যুদ্ধে পাকিস্তানি বাহিনীর ব্যাপক ক্ষয়ক্ষতি হয়। অনেক হতাহত হয়। মুক্তিযোদ্ধাদের পক্ষে মোজাফফর আহমদসহ চারজন শহীদ ও কয়েকজন আহত হন। যুদ্ধ শেষে মুক্তিযোদ্ধারা সহযোদ্ধাদের মরদেহ উদ্ধার করে সেখানেই সমাহিত করেন।
২০১৪-১৬ আইসিসি মহিলা চ্যাম্পিয়নশীপ
২০১৪-১৬ আইসিসি মহিলা চ্যাম্পিয়নশীপ মহিলাদের একদিনের আন্তর্জাতিক ক্রিকেটে র‌্যাঙ্কিং প্রতিযোগিতাবিশেষ। সর্বমোট আটটি দল একে-অপরের বিপক্ষে প্রতিদ্বন্দ্বিতা করে। প্রতিযোগিতা শেষে শীর্ষ চার দল স্বয়ংক্রিয়ভাবে ২০১৭ সালের মহিলা ক্রিকেট বিশ্বকাপে অংশগ্রহণ করে। নীচের সারির চার দলকে ২০১৭ সালের মহিলাদের ক্রিকেট বিশ্বকাপ বাছাইপর্বে অংশ নেয়া ছয় দলের মুখোমুখি হতে হয় ও বাকী চার দল বিশ্বকাপে খেলার সুযোগ পায়। কোন সিরিজে চার বা ততোধিক একদিনের আন্তর্জাতিক (ওডিআই) থাকে, তাহলে প্রথম তিনটি খেলা চ্যাম্পিয়নশীপে অন্তর্ভূক্ত হবে।
নিম্নবর্ণিত দলসমূহ প্রতিযোগিতায় অংশগ্রহণ করে:
নিম্নে মাঝে মাঝে বিরতি দিয়ে সময়সূচী দেয়া হলো। প্রত্যেক রাউন্ডে প্রত্যেক দল তাদের প্রতিপক্ষের বিপক্ষে তিনবার প্রতিদ্বন্দ্বিতায় অবতীর্ণ হবে।
মন্তব্য: ষষ্ঠ রাউন্ডের সময়সূচীতে পাকিস্তান ও ভারতের মধ্যকার খেলাটি অক্টোবর, ২০১৬ সালে অনুষ্ঠিত হবার কথা ছিল। ৯ নভেম্বর, ২০১৬ তারিখ পর্যন্ত এ সময়সূচীতে খেলা অগ্রসর হবে, না-কি হবে না - এ বিষয়ে কোন সিদ্ধান্তে উপনীত হওয়া যায়নি। ২৩ নভেম্বর, ২০১৬ তারিখে আইসিসি কারিগরী কমিটি সিদ্ধান্ত দেয় যে, ভারতীয় মহিলা দল সবগুলো খেলা থেকে বিরত থাকবে। ফলশ্রুতিতে পাকিস্তান সবগুলো পয়েন্ট পাবে। প্রতি খেলার জন্য পাকিস্তান দুই পয়েন্ট পাবে। অন্যদিকে ভারত ৫০ ওভারের প্রত্যেক খেলা থেকে ০ রান সংগ্রহ করেছে বলে ঘোষণা দেয়। এরফলে নেট রান রেটে তা প্রতিফলিত হবে।
উকিল মুন্সীর চিহ্ন ধরে
উকিল মুন্সীর চিহ্ন ধরে গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ।
২০১২ সালে উকিল মুন্সীর বাড়িতে লেখক ও তার বন্ধুর ভ্রমণ অবলম্বনে বইটির সূত্রপাত। পরবর্তীতে তা শুধু ভ্রমণ কাহিনীই থাকেনি, এতে উঠে এসেছে উকিল মুন্সীকে নিয়ে ঐতিহাসিক তথ্য ও জনশ্রুতি। উকিল মুন্সীর জীবিত স্বজনদের পাশাপাশি কথা বলেছেন তার পীরের বংশধররা। আরো উঠে এসেছে হাওর অঞ্চলের ভূ-প্রকৃতি ও সংস্কৃতির সংক্ষিপ্ত বর্ণনা।
বইটিকে লেখক তিনটি পর্বে বিভক্ত করেছেন। প্রথম ও দ্বিতীয় পর্বকে আবার তিন ভাগে ভাগ করেছেন। প্রথম পর্বের মূল শিরোনাম হল "ভ্রমি চিহ্ন ধরে"। এই পর্বের তিনটি ভাগ রয়েছে— "উকিল মুন্সীর চিহ্ন ধরে", "দক্ষিণ হাওয়ার দেশে" ও "উকিল মুন্সীর রসিকবন্ধু"। তিনটি লেখাই ভ্রমণ কাহিনীর মতো করে বর্ণিত। যার মাঝেই উঠে এসেছে উকিল মুন্সীর জীবনী, গানের ব্যাখ্যা, সাংস্কৃতিক ও ভূ-প্রাকৃতিক অনুসঙ্গ।
দ্বিতীয় পর্বের শিরোনাম "কার্তিক ও নাইওর"। এর তিনটি ভাগ— "নেত্রকোণার জলধারা", "অনন্ত বিরহে উকিল মুন্সী", "উকিল ও কামালের নাইওর তর্ক"। প্রথম লেখার প্রসঙ্গ কোন সাংস্কৃতিক চর্চা ও পরিমণ্ডলে উকিল মুন্সী বেড়ে উঠেছেন। দ্বিতীয় লেখার বিষয় বাংলার ভাবচর্চায় কার্তিকের তাৎপর্য। শেষ লেখায় বিখ্যাত গান 'আষাঢ় মাইস্যা ভাসা পানি' প্রসঙ্গ এসেছে। কারো কারো মতে, গানটি লিখেছেন কামাল উদ্দিন বা কামাল পাশা। তা খণ্ডন করছেন লেখক। পাশাপাশি বাংলা গানের ভাব ও সুরের মিল নিয়ে আলোচনা এসেছে।
শেষ পর্বের নাম "ছাপা অক্ষরে উকিল মুন্সী"। এ পর্বে রয়েছে দুটি লেখা— "আর কতকাল বিদেশ রবে উকিল" ও "মধ্যাহ্নের উকিল মুন্সী"। প্রথম লেখাটি মাহবুব কবিরের উকিল মুন্সীর গান বইয়ের আলোচনা এবং দ্বিতীয়টি হুমায়ূন আহমেদের মধ্যাহ্ন উপন্যাসের আলোচনা।
সাপ্তাহিক পত্রিকা "সাম্প্রতিক দেশকাল" এ তানিয়া রহমান বইটির গল্প বলার ঢঙের প্রশংসা করেছেন। তিনি বলেন, "উকিল মুন্সীর বিচ্ছেদী গানের সঙ্গে যারা পরিচিত, তাদের জন্য তো অবশ্যই, যারা বাংলার নানা রকম ভাবের গান শুনতে চান, বুঝতে চান, তাদের জন্যও এই বইটি গুরুত্বপূর্ণ ভূমিকা রাখবে।"